Diari Oficial de la Generalitat Valenciana


Sumari del DOGV 5276, del 08-06-2006 (2006/5788)

RESOLUCIÓ de 4 d'abril de 2006, de la Direcció General d'Energia, per la qual s'atorga l'autorització administrativa i l'aprovació del projecte d'execució a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV denominada La Plana-Benicarló, des de la ST Vall d'Alba (suport 74 bis) fins a la ST Benicarló, als termes municipals de Vall d'Alba, Benlloch, Vilanova d'Alcolea, les Coves de Vinromà, Alcalà de Xivert, Santa Magdalena de Polpís, Peñíscola i Benicarló, a la província de Castelló. (ATLINE /2004/246/12) Exp. 389/06.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/5788


Data del document
:   04-04-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Santa Magdalena de Pulpis
    * Benicarló
    * Peníscola
    * Alcalà de Xivert
    * Vall d'Alba
    * Benlloc
    * Coves de Vinromà, les
    * Vilanova d'Alcolea
    * subministrament d'energia elèctrica
    * empresa privada

RESOLUCIÓ de 4 d'abril de 2006, de la Direcció General d'Energia, per la qual s'atorga l'autorització administrativa i l'aprovació del projecte d'execució a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV denominada La Plana-Benicarló, des de la ST Vall d'Alba (suport 74 bis) fins a la ST Benicarló, als termes municipals de Vall d'Alba, Benlloch, Vilanova d'Alcolea, les Coves de Vinromà, Alcalà de Xivert, Santa Magdalena de Polpís, Peñíscola i Benicarló, a la província de Castelló. (ATLINE /2004/246/12) Exp. 389/06. [2006/5788]  
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions a l'av. de Burgos, 8, de Madrid, en data 30 de novembre de 2004, davant del Servici competent en matèria d'energia de Castelló, en què sol·licita que se li concedisca l'autorització administrativa i l'aprovació del projecte d'execució per a la instal·lació del segon circuit de la línia elèctrica a 132 kV, entre el suport núm. 74 bis de la línia La Plana-Benicarló, en la ST Vall d'Alba, fins a la ST Benicarló, als termes municipals de Vall d'Alba, Benlloch, Vilanova d'Alcolea, les Coves de Vinromà, Alcalà de Xivert, Santa Magdalena de Polpís, Peñíscola i Benicarló, a la província de Castelló.   
Al mencionat escrit s'adjuntava el projecte tècnic per a l'execució de l'esmentada instal·lació, firmat per l'enginyer industrial Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana a Castelló, en data 15 d'octubre de 2004.  
Vist que els dies 11 de març i 29 de març de 2005 es va publicar en el Diari Oficial de la Generalitat i en el Butlletí Oficial de la Província de Castelló, respectivament, l'anunci corresponent a la informació pública prevista en la Llei 54/1997, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que establix el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments afectats pel projecte, separata de la part d'este a l'efecte d'establir les oportunes condicions tècniques, així com als efectes urbanístics previstos en l'article 75 de la Llei 16/2003. En contestació a este escrit, les entitats locals afectades van informar, el següent:  
Els ajuntament d'Alcalà de Xivert i de Benlloch van contestar favorablement el projecte amb les condicions que estes conté.  
No consta en l'expedient contestació dels ajuntaments de Peñíscola, Vall d'Alba, Vilanova d'Alcolea, Benicarló, les Coves de Vinromà i Santa Magdalena de Polpís, a pesar de la reiteració efectuada pel Servici Territorial de Castelló.  
Vist que de conformitat amb el que establix l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament les següents:  
Confederació Hidrogràfica del Xúquer.  
Ministeri de Foment. Direcció General de Carreteres. Demarcació de Carreteres de la Comunitat Valenciana. Inspecció d'Explotació AP-7.  
Telefónica de España, SA.  
Xarxa Elèctrica d'Espanya.  
Conselleria d'Infraestructures i Transport. Servici Territorial de Carreteres de Castelló.  
Diputació Provincial de Castelló.  
Conselleria de Medi Ambient. Unitat Forestal de Castelló.  
En resposta a la petició de les condicions formulades pel Servici Territorial d'Energia de Castelló, els organismes mencionats a continuació van presentar els informes corresponents que a continuació i, en síntesi, s'indiquen:  
La Confederació Hidrogràfica del Xúquer va informar que accedia respecte a l'autorització de diversos creuaments per llits públics en tots els termes municipals afectats amb les condicions que conté l'informe.  
La Demarcació de Carreteres de l'Estat a la Comunitat Valenciana, vist l'informe i la proposta de la Inspecció d'Explotació de l'Autopista de Peatge Tarragona-València-Alacant i havent donat audiència a la societat concessionària Aumar, SA, va resoldre autoritzar la instal·lació elèctrica sol·licitada a l'altura del PK 362+166, amb les condicions que conté l'informe.  
La Direcció Provincial de Castelló de l'empresa Telefónica, SA, va manifestar en l'informe que no trobava cap inconvenient a l'execució sol·licitada, amb les advertències i reserves que en este es mencionen.  
Xarxa Elèctrica d'Espanya va comunicar que una vegada s'haja efectuat l'augment del suport núm. 197 de la línia La Plana-Vandellós de 400 kV, que ha d'executar la mateixa Xarxa Elèctrica, el creuament sol·licitat complix les condicions reglamentàries.  
La Secció Forestal del Servici Territorial de Medi Ambient de la Conselleria de Territori i Habitatge va estimar que la millora presentada de la línia elèctrica existent no es troba sotmesa al procediment d'avaluació d'impacte ambiental, ja siga declaració o estimació d'impacte ambiental. Així mateix establix una sèrie de condicions per al cas de produir-se la construcció de noves pistes d'accés als suports existents i per a l'ocupació temporal de vies pecuàries classificades en tots els municipis afectats pels encreuaments aeris que es produïsquen.  
El Servici Territorial de Carreteres de Castelló de la Conselleria d'Infraestructures i Transport va informar que hi ha interferència amb el projecte bàsic, actualment en fase de redacció, de l'Autovia CV-10, PK 48,150, tram Vilanova d'Alcolea-límit de província. Clau 1849.  
El Servici de Carreteres de la Diputació de Castelló va informar que en el creuament entre els suports AP-102 i AP-103 que afecta la CV-145, es fa necessària la solució tècnica oportuna tenint en compte el gàlib de la catenària.  
Vist que remeses al sol·licitant les condicions presentades pels ajuntaments i organismes referits, va prestar la seua conformitat al contingut d'estes, i va sol·licitar que es continue el tràmit per a accedir a la sol·licitud plantejada i, concretament, va manifestar respecte de les emeses pel Servici Territorial de Carreteres de Castelló de la Conselleria d'Infraestructures i Transport i el Servici de Carretera de la Diputació de Castelló, el següent:  
Al Servici Territorial de Carreteres de la Conselleria d'Infraestructures i Transport es va contestar manifestant que es pretén fer el segon circuit de la línia La Plana-Benicarló de 132 kV, i que esta va ser autoritzada i declarada d'utilitat pública el març de 1979 com a línia de simple circuit, i els suports de la qual estan dissenyats per al doble circuit que ara se sol·licita. Que la dita instal·lació permet aprofitar la infraestructura elèctrica existent, i evitar la duplicitat de línies a l'efecte de garantir els estàndards de qualitat de subministrament elèctric i que el traçat proposat del segon circuit, és el mateix que creua actualment la CV-10 en el PK 48,150, i no es produïxen, en conseqüència, noves afectacions, ni patix modificació de traçat o diferents creuaments als ja existents.  
Al Servici de Carreteres de la Diputació de Castelló va contestar manifestant que es pretén fer el segon circuit de la línia La Plana-Benicarló de 132 kV i que esta va ser autoritzada i declarada d'utilitat pública el març de 1979 com a línia de simple circuit, i els suports de la qual estan dissenyats per al doble circuit que ara se sol·licita. Que resulta necessari procedir a la instal·lació del segon circuit per a mantindre els estàndards de qualitat exigits per al subministrament elèctric a la província i que prèviament a l'execució del creuament referit es procedirà a la solució tècnica necessària, màximament tenint en compte la desviació del traçat previst que cal realitzar amb motiu de la construcció de l'aeroport.  
De les referides contestacions es va donar novament trasllat a les administracions competents, sense que conste en l'expedient cap manifestació respecte d'això.  
Vist que com a antecedents del projecte presentat figura que l'actual línia La Plana-Benicarló, sobre la qual se sol·licita la instal·lació del segon circuit, està preparada amb suports per a doble circuit en tot el seu traçat, i no és necessària la instal·lació de cap nou suport i que esta va ser autoritzada i declarada com d'utilitat pública per la Delegació Provincial de Castelló el 16 de març de 1979, i es va aprovar el projecte d'execució en data 23 d'agost de 1982 i es va obtindre l'acta de posada en marxa el 9 de novembre del mateix any.  
Vist que, d'acord amb el projecte firmat per l'enginyer Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana a Castelló, en data 15 d'octubre de 2004, la finalitat que es perseguix amb la construcció d'esta instal·lació és garantir el subministrament en la zona de Vall d'Alba, Vilanova d'Alcolea, Peñíscola, Benicarló i localitats pròximes amb una implantació important en la demanda d'empreses industrials i comercials, així com la millora en la qualitat de servici donada l'antiguitat i la limitació de potència de la mencionada línia actual existent.  
Vist que el Servici Territorial d'Energia de Castelló ha informat favorablement la sol·licitud.  
Vist que Iberdrola Distribución Eléctrica, SAU es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Atés que esta Direcció General d'Energia és competent per a resoldre la present resolució d'acord amb l'article 16 del Decret 182/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.   
Esta Direcció General d'Energia, resol  
Primer  
Autoritzar administrativament Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV denominada La Plana-Benicarló, des de la ST Vall d'Alba (suport 74 bis) fins a la ST Benicarló, als termes municipals de Vall d'Alba, Benlloch, Vilanova d'Alcolea, les Coves de Vinromà, Alcalà de Xivert, Santa Magdalena de Polpís, Peñíscola i Benicarló, a la província de Castelló i les característiques principals de la qual són les següents:  
Origen de la línia: suport núm. 74 bis, de la línia La Plana-Benicarló.  
Fi de la línia: pòrtic de la subestació transformadora de Benicarló.  
Tensió nominal: 132 kV (1a categoria).  
Tipologia constructiva: aèria.  
Potència màxima que cal transportar: 131 MVA.  
Nombre de circuits: 1.  
Conductors: tipus Hawk, d'alumini-acer de 281,1 mm2 de secció total, dos conductors per fase, tipus LA-280.  
Cables de terra: en tota la seua longitud, dos cables, un d'acer AC-50 i un altre del tipus OPGW-15 amb fibres en el seu interior.  
Aïllament: cadena d'aïlladors compostos tipus U120AB132P, de 650 kV de tensió suportada al xoc, 320 kV de tensió suportada amb pluja i 1.390 mm de longitud d'aïllant mínima.  
Suports: metàl·lics de perfils angulars de costats iguals galvanitzats en calent, de forma troncopiramidal i acer S355J2G3 i S275JR, organitzats en forma de gelosia senzilla.  
Longitud total: 45.970 m.  
Longituds parcials:  
 Afectació  
 a termes  
 Núm. Identificació entre suports Longituds municipals  
 de sèrie (m) (veure llegenda)  
 1 Entre núm. 74 bis (en la  
 ST Vall d'Alba) i núm. 106 11.573 1, 2 i 3  
 2 Del núm. 106 al núm. 126 8.363 3, 4 i 5  
 3 Del núm. 126 al núm. 135 3.206 5  
 4 Del núm. 135 al núm. 137 758 5  
 5 Del núm. 137 al núm. 139 734 5  
 6 Del núm. 139 al núm. 145 1.956 5  
 7 Del núm. 145 al núm. 171 8.586 5 i 6  
 8 Del núm. 171 al núm. 175 1.610 6  
 9 Del núm. 175 al núm. 192 6.194 6, 7 i 8  
 10 Del núm. 192 al núm. 193 256 8  
 11 Del núm. 193 al núm. 199 1.940 8  
 12 Del núm. 199 al núm. 201 547 8  
 13 Del núm. 201 al núm. 178  
 (compartit amb l'actual línia  
 132 kV Castelló-enginy-Benicarló  
 posteriorment a desviar) 177 8  
 14 Del núm. 178 fins al pòrtic de   
 la ST Benicarló 70 8  
Llegenda: (1) Vall d'Alba; (2) Benlloch; (3) Vilanova d'Alcolea; (4) les Coves de Vinromà; (5) Alcalà de Xivert; (6) Santa Magdalena de Polpís; (7) Peñíscola; (8) Benicarló.  
Pressupost total: 857.799,13 euros.  
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer Sr. Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana a Castelló, en data 15 d'octubre de 2004, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació de la present resolució. Amb anterioritat a la finalització d'este termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'acompanyarà un certificat de direcció i final d'obra subscrit pel tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
La present resolució no és definitiva en via administrativa i contra la qual pot interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 4 d'abril de 2006. El director general d'Energia: Antonio Cejalvo Lapeña.